ANONIMUS – Salta nazaj

Čisti začetki benda segajo v leto 1990 z začetnimi bolj priložnostnimi koncerti kot na primer v kaznilnici Dob v sklopu projekta "Zrcalo družbe" ter občasnimi koncerti v ljubljanskih klubih (B51, Metelkova, Palma). ANONIMUS je začel resneje delovati oktobra'95, ko se je zasedba ustalila. Današnjo zasedbo sestavljajo: Simon Vene (30) - vokal, Robi Povše (28) - kitara, podloženi vokali, Peter Gedei (30) - prečni bas, Aljaž Deu (27) - solo in ritem bobni , podloženi vokali.

Glasbeno se ANONIMUS opira na tradicijo hardcora in punka, materialno in miselno na sebe, svoj izraz pa nadgrajuje z trdo glavnatimi ritmičnimi vzorci in tekoče povezanimi prevali in premeti.

Med drugim se je o vsem tem zapisalo:

•	"Veliko večje presenečenje pa je bila pojavitev predskupine ANONIMUS, ljubljanskega, presenetljivo uigranega kvarteta. Ta je pritegnil bolj napadalnim fankovsko dratarskim vrstam, njegovo vztrajanje pri pravičniški dikciji kakih Rage Against The Machine pa lajšajo manj zrabljene ekstravagance." (Jaša K.Kacin, MLADINA, 12.3.1996).

•	"...Anonimus so poleg Psycho-Path največje letošnje presenečenje slovenskega rocka ..." (Igor Ivanič, PC&Mediji, Sept. '97)

•	"...Anonimus - which sound like Henry Rollins fronting a basement band version of Primus..." (THE GEORGIA STRAIGHT, Vancouver, B.C., May 15-22, '97) 

•	"... Igrajo hardcore v najboljši možni obliki ..." (Miha Mazzini, DELO,28.9.97)

•	"Along with 2227 by far the best south-eastern European independent rock bands I've ever heard...excellent songwriting + heavy, skilled musicianship..." (Arilstromsväg,BERGEN, Norway, Sept. '97)

Od leta '95 pa do danes je ANONIMUS križaril že po vseh koncih Slovenije kjer si je delil oder z različnimi bolj ali manj znanimi skupinami kot so LET 3, MAJKE, PSYCHO-PATH, DEMOLITION GROUP, HLADNO PIVO, SREčNA MLADINA in še mnoge druge. V tem času je skupina posnela tudi svoje prve demo posnetke z naslovom Anus Nomi. V novembru ´96 se je ANONIMUS pojavil v MKNŽ Ilirska Bistrica skupaj z ameriško skupino BATTALION OF SAINTS A.D. , kasneje pa še tudi drugod z vrsto drugimi tujimi skupinami kot npr. ameriško zasedbo LOGICAL NONSENSE, angleško skupino WARDANCE, francozi PROHIBITION in kanadsko zasedbo ZOLTY CRACKER.

ANONIMUS je v maju '97 širil obzorja v Kanadi kamor je bil povabljenna 4. mednarodni glasbeni MUSIC WASTE festival, ki se je od 7.-11.maja odvijal v Vancouvru, B.C. Na štiridnevnem festivalu se je zvrstilo 159 bendov, preostale koncerte na turneji pa je bend odigral še z bendi kot so PIPEFITTER iz Seattla, ter kanadčani FACEPULLER, FUNKYARD, SCUM ELEMENT in še nekaterimi. ANONIMUS, ki si je vse stroške pokril sam, je dodobra izkoristil čas v Kanadi in je poleg koncertov uspel skleniti še dogovor z Vancouvrsko založniško hišo CIRCUS MAX o izdaji in distribuciji CD prvenca v Kanadi in ZDA. Primerjave kritikov z bendi kot so Primus, Rage Against the Machine, ali Henry Rollins imajo mogoče res svoj smisel, vendar je ANONIMUS predvsem skupina, ki posreduje lasten izraz in včasih tudi malo bolj komplicirano glasbeno vsebino.

Skupina je jeseni l.'97 v samozaložbi izdala svoj CD prvenec Idiot, za distribucijo v Sloveniji pa je poskrbela založniška hiša Nika. Aprila '98 se je ANONIMUS odpravil še na prvo evropsko turnejo, kjer se je v 14 dneh predstavil še občinstvu v Nemčiji, Nizozemski in Belgiji. Ob bok(s) skupini NOMEANSNO se je ANONIMUS postavil novembra '98 v Festivalni dvorani. Skupina je objavila nekaj posnetkov tudi na www.MP3.com , kjer je doživela lep odziv.

V kratkem bo skupina posnela nov CD ter se pojavila tudi z prvim
videospotom.

Internet:

http://www.ljudmila.org/jkz/anonimus/
http://artists.mp3s.com/artists/40/anonimus.html
http://www.ljudmila.org/jkz/anonimus/press/

Dosedanja diskografija:

* Anus Nomi  (demo kaseta) - februar '96 
* Idiot  (demo kaseta) - april '97
* Idiot  (CD) - september '97 
* Nikoli več (V/A) - julij '98
* To niso Niet (V/A - Vinilmanija Rec.) - oktober '98
* Smile (CD) – Junij 2000

Kontakt:

Anonimus c/o
Robi Povše
Pavšičeva 12
1000 Ljubljana
Tel.: 	01 519 31 94
	041 937 706
Fax.: 	01 583 70 77
@ = anonimus@altavista.com